PATVIRTINTA

Rokiškio rajono jaunimo reikalų tarybos

2014 m. balandžio 2 d. sprendimu Nr. 1

**ROKIŠKIO RAJONO JAUNIMO REIKALŲ TARYBOS VEIKLOS PLANO GAIRĖS 2014 METAMS**

**I. Bendra situacija**

Rokiškio rajono jaunimo reikalų taryba veikia pagal Rokiškio rajono savivaldybės tarybos 2009 m. balandžio 24 d. sprendimu Nr. TS-5.104 patvirtintus nuostatus (toliau - JRT), skirta įgyvendinti jaunimo politiką savivaldybėje, analizuoti jaunimo problemas ir poreikius, rengti ir teikti savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos.

Taryba sudaryta iš 12 narių pariteto principu – 6 narius deleguoja Rokiškio jaunimo organizacijų sąjunga „Apvalus stalas“, kitą JRT dalį sudaro įvairių savivaldybės institucijų atstovai. Per ataskaitinį laikotarpį įvyko 6 posėdžiai.

Jaunimo reikalų tarybos (toliau- JRT) 2013 m. pagrindinė veikla:

- apsvarstyta ir per masines informavimo priemones (internetą, pranešimus spaudoje, ataskaitines jaunimo konferencijas ) nuolat skelbiama visuomenei jaunimo situacija savivaldybėje [www.rokiskis.lt](http://www.rokiskis.lt) /jaunimas/;

- JRT kasmet svarsto Rokiškio rajono jaunimo projektinės veiklos prioritetus ir įgyvendinimo tvarką;

- JRT kasmet apibendrina ir skelbia savivaldybės tinklalapyje Rokiškio rajono jaunimo projektinės veiklos programos rezultatus (savivaldybės lėšomis finansuoti ir įgyvendinti 8 jaunimo, su jaunimu dirbančių organizacijų ir neformalių jaunimo grupių projektų, kuriems buvo skirta 19,5 tūkst. Lt, dalyvių skaičius - 447);

- JRT kasmet apibendrina rajono jaunimo, su jaunimu dirbančių organizacijų ir neformalių jaunimo grupių projektinės veiklos nacionalinėse programose rezultatus.

Jaunimo reikalų departamento lėšomis buvo finansuoti ir įgyvendinti 2 projektai, kuriems buvo skirta 18,7 tūkst. Lt, dalyvių skaičius – 274, projektus vykdė VšĮ Rokiškio jaunimo centras ir Rokiškio jaunimo organizacijų sąjunga „Apvalus stalas“.

JRT kasmet apibendrina rajono jaunimo, su jaunimu dirbančių organizacijų ir neformalių jaunimo grupių projektinės veiklos tarptautinėse jaunimo programose rezultatus. ES programos „Veiklus jaunimas“ ir kitų ES fondų lėšomis įgyvendinti 8 projektai, kuriems buvo skirta 241,30 tūkst. Lt, dalyvių skaičius -686. Projektus vykdė VšĮ Rokiškio jaunimo centras ir Rokiškio jaunimo organizacijų sąjungai „Apvalus stalas“ priklausančios organizacijos.

JRT, įgyvendindama integruotą jaunimo politiką savivaldybėje, skatina įvairių institucijų tarpžinybinį bendradarbiavimą ir inicijuoja aktyvų jaunimo dalyvavimą organizuojant rajoninius renginius, pažymint valstybines šventes, skatina jaunimo, su jaunimu dirbančių organizacijų ir neformalių jaunimo grupių dalyvavimą įgyvendinant vasaros poilsio, laisvalaikio užimtumo ir prevencines programas. Jaunimo su jaunimu dirbančios organizacijos prisideda prie savivaldybės Vaikų ir jaunimo socializacijos programos įgyvendinimo (33 proc. programos vykdytojų - jaunimo, su jaunimu dirbančios organizacijos, 2012 metais -25 proc.). Savivaldybės, rėmėjų ir tėvų lėšomis buvo organizuotas vaikų ir jaunimo vasaros poilsis 904 (21 proc., 2012 metais -23 proc.) visų mokyklinio amžiaus vaikų ir jaunimo, (iš jų 526 - vaikai ir jaunimas iš socialiai remtinų šeimų).

Jaunimas aktyviai įsijungė į savivaldybės Narkotikų ir narkomanijos, nusikalstamų veikų prevencijos ir kontrolės programos įgyvendinimą. Prevencinį projektą įgyvendino Lietuvos šaulių sąjungos Panevėžio apskrities 5-osios rinktinės Rokiškio 4,9,12, 13 kuopų jaunieji policijos rėmėjai. Projekte dalyvavo 175 jaunieji šauliai. Paruošta 10 policijos rėmėjų (2012 metais -47); suorganizuota 5 mokymai, (125 dalyviai); suorganizuoti kiti 2 renginiai (40 dalyvių).

Savivaldybė toliau sėkmingai dalyvauja Jaunimo reikalų departamento prie Socialinės apsaugos ir darbo ministerijos programoje plėtojant esamus ir kuriant naujus atvirus jaunimo centrus ir erdves, įgyvendinant Atvirų jaunimo centrų ir erdvių koncepciją.

Sėkmingai taikoma nauja darbo su jaunimu forma - atviras darbas su jaunimu, kurį vykdo viešoji įstaiga Rokiškio jaunimo centras, dirbantis neformaliojo švietimo ir jaunimo politikos srityje. Atviro darbo su jaunimu veikloje nuolat dalyvauja virš 50 jaunimo.  Renginiuose, projektinėje veikloje (diskusijose, susitikimuose, žaidimuose, mokymuose) dalyvavo 430 (2012 metais -470) jaunų žmonių.

Rokiškio rajono savivaldybė 2013 m. toliau dalyvavo Jaunimo reikalų departamento prie Socialinės apsaugos ir darbo ministerijos projekto „Integruotos jaunimo politikos plėtra“ veiklose. Siekiant didinti savivaldybių jaunimo reikalų tarybų veiklą Rokiškio rajono jaunimo reikalų tarybos nariai dalyvavo 2 mokymuose, kurie vyko Rokiškyje ir Panevėžyje, kurių metu pasidalino gerosios praktikos pavyzdžiais su kitų savivaldybių jaunimo reikalų tarybų nariais.

Lietuvos pirmininkavimo Europos Sąjungos tarybai laikotarpiu vyko 2 jaunimo konsultacijos –diskusijos. 2013 m. gegužės- liepos mėnesiais Rokiškio rajono jaunimo, su jaunimu dirbančiose įstaigose ir organizacijose vyko jaunimo konsultacijos-diskusijos, kurių metu buvo siekiama išsiaiškinti, kaip, jaunų žmonių nuomone, būtų galima padėti niekur nedirbantiems ir mokymuose nedalyvaujantiems jaunuoliams grįžti mokytis ar patekti į darbo rinką. Apibendrinta diskusijų medžiaga buvo pateikta Jaunimo reikalų departamentui.

Svarbiausia jaunimo veikla ir renginiai:

Tarptautinėje jaunimo akcijoje „Darom 2013“dalyvavo 4589 dalyviai iš 99 įstaigų ir organizacijų.

Tarptautiniame jaunimo festivalyje –„Tėvo gitara“ 2013 m. gegužės 31 – birželio 1 dienomis Rokiškyje, apsilankė apie 1500 žiūrovų. Festivalyje dalyvavo jaunimo grupės iš Estijos, Islandijos, Danijos, Latvijos, Lietuvos, Suomijos, Švedijos, kurios ne tik pristatė savo muzikines programas, bet į savo repertuarą įtraukė 7-8 dešimtmečio lietuvišką dainą.

**II. Rokiškio rajono jaunimo reikalų tarybos veiklos kryptys 2014 metams:**

1. Bendradarbiauti su Rokiškio rajono savivaldybės administracijos švietimo skyriumi dėl jaunimo organizacijų ir švietimo įstaigų bendradarbiavimo neformaliojo ugdymo srityje ir atvirų jaunimo erdvių kūrimo švietimo įstaigose (ypač kaimų ir mažų miestelių švietimo įstaigose).
2. Bendradarbiauti su Rokiškio rajono savivaldybės administracijos kultūros, turizmo ir ryšių su užsienio šalimis skyriumi dėl Kultūros centrų (ypač kaimų ir mažų miestelių) pritaikymo jaunimo poreikiams (dėl kultūros darbuotojų papildomų kompetencijų darbui su jaunimu įgyjimo; dėl atvirų jaunimo erdvių kūrimo).
3. Bendradarbiauti su Panevėžio teritorinės darbo biržos Rokiškio skyriumi dėl **Jaunimo garantijų iniciatyvos programos** įgyvendinimo (jaunimo įdarbinimas, verslumas, savanorystė), ypatingą dėmesį skiriant niekur nedirbančiam, nesimokančiam, mokymuose nedalyvaujančiam (NEETs) 16-29 metų jaunimui.
4. Bendradarbiauti su **Rokiškio rajono vietos veiklos grupe** dėl jaunimo dalyvavimo įgyvendinant Rokiškio rajono kaimo plėtros programą, ypatingą dėmesį skiriant niekur nedirbančiam, nesimokančiam, mokymuose nedalyvaujančiam (NEETs) 16-29 metų jaunimu.
5. Bendradarbiauti su Rokiškio rajono savivaldybės administracijos **Strateginio planavimo ir investicijų skyriumi dėl tikslinės** paskirties programos lėšų poreikio ir skyrimo jaunimo projektams.
6. Skatinti jaunimo dalyvavimą sveikos gyvensenos stiprinimo programose, bendradarbiauti su Rokiškio sveikatos biuru, Rokiškio rajono savivaldybės administracijos socialinės paramos ir sveikatos skyriumi ir kitomis institucijomis.
7. Skatinti jaunimo dalyvavimą gamtosauginiuose projektuose, skatinančiuose jaunimo ekologinį mąstymą, ir aktyvų jaunų žmonių / organizacijų įsitraukimą į atliekų tvarkymo(rūšiavimo) procesus savivaldybėje.
8. Jaunimo socialinių erdvių žemėlapis (organizuoto ir neorganizuoto jaunimo)
9. Jaunimo apdovanojimai (geras pvz. – tarptautiniai jaunimo apdovanojimai)
10. Kreiptis į savivaldybės tarybą dėl finansavimo jaunimo NVO program finansavimo didinimo.
11. JRT pasikeitimas gerosiomis patirtimis su Lietuvos ir užsienio partneriais.
12. JRT bendradarbiavimas su pagrindinėmis organizacijomis ir institucijomis seniūnijose.
13. Rokiškio rajono jaunimo programų sprendimo plano priemonių įgyvendinimo stebėsena.
14. JRT veiklos ataskaitos rengimas, pateikimas savivaldybės tarybai.
15. Savivaldybės lėšomis finansuojamų programų svarstymas.

**III. Rokiškio rajono jaunimo reikalų tarybos veiklos plano gairės 2014 metams**

|  |  |  |
| --- | --- | --- |
| **VEIKLA** | **LAIKOTARPIS** | **ATSAKINGI** |
| 1. Atviros jaunimo erdvės, atviri jaunimo centrai/vaikų dienos centrai (prie veikiančių **švietimo įstaigų**, esamoje aplinkoje) kaimuose ir mažuose miesteliuose (siekti, kad kiekviename kaime būtų kažkokia erdvė):   * JRT dalyvavimas švietimo įstaigų vadovų pasitarimuose ieškant galimų sprendimo būdų * 1.3.3.1 JPSP punktas | I I ketv. | Aurimas Laužadis,  Danutė Kniazytė,  Nijolė Gužienė |
| 2. Išplėstinis JRT posėdis su **kultūros skyrium ir kultūros taryba:**   * Kultūros centrų pritaikymas jaunimo poreikiams (kultūros darbuotojai galėtų įgyti jaunimo darbuotojų kompetenciją; atvirų jaunimo erdvių kūrimas) * Darbas su kultūros darbuotojais – kad dirbtų ne tik su kultūra, bet ir jaunimu. Jaunimo darbuotojų poreikis seniūnijose | I I ketv. | Albinas Urbonas  Janina Komkienė  Birutė Bagdonienė,  Violeta Kazlauskienė |
| 3. Bendradarbiauti su Panevėžio teritorinės darbo biržos Rokiškio skyriumi dėl **Jaunimo garantijų iniciatyvos programos** įgyvendinimo (jaunimo įdarbinimas, verslumas, savanorystė), ypatingą dėmesį skiriant niekur nedirbančiam, nesimokančiam, mokymuose nedalyvaujančiam (NEETs) 16-29 metų jaunimui | Visus metus | Danutė Kniazytė,  Birutė Bagdonienė,  Nijolė Gužienė |
| 4. Bendradarbiauti su **Rokiškio rajono vietos veiklos grupe** dėl jaunimo dalyvavimo įgyvendinant Rokiškio rajono kaimo plėtros programą, ypatingą dėmesį skiriant niekur nedirbančiam, nesimokančiam, mokymuose nedalyvaujančiam (NEETs) 16-29 metų jaunimu. | Visus metus | Albinas Urbonas |
| 5. Bendradarbiauti su Rokiškio rajono savivaldybės administracijos **Strateginio planavimo ir investicijų skyriumi dėl tikslinės** paskirties programos lėšų poreikio ir skyrimo jaunimo projektams. | I ketv. /IV ketv. | A. Urbonas |
| 6.Suorganizuoti išplėstinį JRT posėdį dėl jaunimo sveikos gyvensenos skatinimo /psichoaktyvių medžiagų prevencijos klausimais.:  Skatinti jaunimo dalyvavimą sveikos gyvensenos stiprinimo programose, bendradarbiauti su Rokiškio sveikatos biuru, Rokiškio rajono savivaldybės administracijos socialinės paramos ir sveikatos skyriumi ir kitomis institucijomis. | II ketv. | Danutė Kniazytė Birutė Bagdonienė, Albinas Urbonas |
| 7. Skatinti jaunimo dalyvavimą gamtosauginiuose projektuose, skatinančiuose jaunimo ekologinį mąstymą, ir aktyvų jaunų žmonių / organizacijų įsitraukimą į atliekų tvarkymo(rūšiavimo) procesus savivaldybėje. | II ketv. | Albinas Urbonas,  Danutė Kniazytė,  Nijolė Gužienė,  Birutė Bagdonienė |
| 8. Jaunimo socialinių erdvių žemėlapis (ir organizuoto ir neorganizuoto jaunimo) | iki spalio – pradinis variantas | Violeta Kazlauskienė, Danutė Kniazytė, Birutė Bagdonienė |
| 9. Inicijuoti jaunimo apdovanojimus (geras pvz. – tarptautiniai jaunimo apdovanojimai) [pagal savivaldybės tarybos patvirtintą tvarką] | rugsėjo mėn. | Albinas Urbonas, Danutė Kniazytė |
| 10. Kreiptis į savivaldybės tarybą dėl finansavimo NVO fondui didinimo (jaunimo projektų finansavimui) | IV ketv. | Albinas Urbonas, Janina Komkienė |
| 11. JRT pasikeitimas gerosiomis patirtimis su Lietuvos ir užsienio partneriais:   * Mokymai JRT nariams kartu su Biržų JRT gegužės 26-28 d. * Tarptautiniai mokymai JRT nariams | III ketv.  (esant galimybei) | Danutė Kniazytė  B.Bagdonienė |
| 12. Išvažiuojamieji susitikimai su pagrindinėmis organizacijomis ir institucijomis seniūnijose **(bent 4 išvažiuojamieji posėdžiai)**  (Organizuoti susitikimą su kaimo bendruomenių, kultūros, bibliotekos ir kitų įstaigų atstovų, bendradarbiavimo stiprinimui)  *Galima derinti važiavimus su seniūnijų ataskaitų pristatymais* | 4 renginiai per metus | Danutė Kniazytė (organizuos, važiuoja kiek/kas gali) |
| 13. Rokiškio rajono **Jaunimo problemų sprendimo plano** priemonių įgyvendinimo stebėsena. | Ataskaita –balandžio mėn.  Stebėsena – visus metus | JRT posėdžiuose |
| 14. JRT veiklos ataskaitos rengimas, pateikimas savivaldybės tarybai | I ketv. | Albinas Urbonas  Danutė Kniazytė |
| 15. JRT posėdyje svarstyti savivaldybės lėšomis finansuojamas programas. | gruodis-sausis | JRT nariai |

\_\_\_\_\_\_\_\_\_\_